Id-Deċiżjoni tal-Kummissjoni
tat-3 ta' April 2002
li temenda d-Deċiżjoni 2001/781/KE li tadotta manwal ta' l-aġenziji riċeventi u glossarju tad-dokumenti li jistgħu jiġu notifikati jew komunikati permezz tar-Regolament tal-Kunsill (KE) Nru 1348/2000 dwar in-notifikazzjoni jew il-komunikazzjoni fl-Istati Membri ta' dokumenti ġudizzjarji u extra-ġudizzjarji f'materji ċivili jew kummerċjali
Notifikata permezz tad-dokument numru K(2002)
(2002/350/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea
Wara li kkunsidrat ir-Regolament tal-Kunsill (KE) Nru 1348/2000 tad-29 ta' Mejju 2000 dwar in-notifikazzjoni jew il-komunikazzjoni fl-Istati Membri tad-dokumenti ġudizzjarji u extra-ġudizzjarji f'materji ċivili jew kummerċjali [1], u partikolarment il-punti (a) u (b) ta' l-Artikolu 17 tiegħu,
Billi:
(1) Sabiex ikun implementat ir-Regolament (KE) Nru 1348/2000 kien meħtieġ li jkun imħejji u publikat manwal li jkun fih informazzjoni rigward l-aġenziji riċeventi li jipprovdi għalihom l-Artikolu 2 ta' dak ir-Regolament.
(2) Il-Punt (b) ta' l-Artikolu 17 tar-Regolament (KE) Nru 1348/2000 jipprovdi wkoll għal glossarju li għandu jkun imħejji fil-lingwi uffiċjali ta' l-Unjoni Ewropea ta' dokumenti li jistgħu jkunu ppreżentati fuq il-bażi tar-Regolament.
(3) Bi qbil mar-Regolament (KE) Nru 1348/2000, id-Deċiżjoni tal-Kummissjoni 2001/781/KE tal-25 ta' Settembru 2001 tadotta manwal ta' l-aġenziji riċeventi u glossarju ta' dokumenti li jistgħu jiġu notifikati jew komunikati permezz tar-Regolament tal-Kunsill (KE) Nru 1348/2000 dwar in-notifikazzjoni jew il-komunikazzjoni fl-Istati Membri tad-dokumenti ġudizzjarji u extra-ġudizzjarji f'materji ċivili jew kummerċjali [2] kien ġie ppublikat fil-Ġurnal Uffiċjali tal-Komunitajiet Ewropej.
(4) Il-manwal u l-glossarju jeħtieġ li jkunu amplifikati bl-informazzjoni mibgħuta lill-Kummissjoni mill-Ġermanja.
(5) Il-miżuri tipprovdi għalihom din id-Deċiżjoni huma bi qbil mal-opinjoni tal-Kumitat stabbilit bl-Artikolu 18 tar-Regolament (KE) Nru 1348/2000.
ADOTTAT DIN ID-DEĊIŻJONI:
Artikolu 1
L-Anness I tad-Deċiżjoni 2001/781/KE (Il-manwal referut fil-punt (a) ta' l-Artikolu 17 tar-Regolament (KE) Nru 1348/2000) huwa emendat bi qbil ma' l-Anness I ta' din id-Deċiżjoni.
Artikolu 2
L-Anness II tad-Deċiżjoni 2001/781/KE (Il-glossarju referut fil-punt (b) ta' l-Artikolu 17 tar-Regolament (KE) Nru 1348/2000) huwa emendat bi qbil ma' l-Anness II ta' din id-Deċiżjoni.
Din id-Deċiżjoni hija ndirizzata lill-Istati Membri.
Magħmula fi Brussel, it-3 ta' April 2002.